JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Vägivald tihenes palestiinlaste aladel
Türgi maavärina eest hoiatati ette
Venemaa ja Iraan plaanivad suuri relvatehinguid
Pikalt kestnud vägivallakeeris ei näita rahunemise märke
ei Juudas ja Samaarias, Jeruusalemmas
ega ka Gaza sektori suunal.
Nädala eest reedel Jeruusalemmas toimunud rammimises
kaotas elu neli inimest.
Rünnaku sooritas 31-aastane palestiinlane Hussein Karaka,
kes elas Ida-Jeruusalemma Isawiya rajoonis.
Ta sõitis autoga otsa bussipeatuses oodanud inimestele,
mille tulemusel hukkus kaks ühe pere last,
üks 6- ja teine 8-aastane.
Haiglasse toimetati ka nende kõrval seisnud 20-aastane tudeng,
kuid temagi suri saadud vigastustesse.
Kohale saabunud puhkepäeval viibinud politseinik surmas terroristi.
Rünnak toimus vaid nädal pärast seda,
kui USA välisminister Tony Blinken oli kiitnud palestiinlaste juhti
Mahmoud Abbasi tolle terrorismivastase tegevuse eest.
Peaminister Benjamin Netanyahu otsustas peagi pärast rünnakut
pitseerida ja lammutada Hussein Karaka kodu.
Seetõttu tulistasid Hamas ja Islamidžihaad rakette Iisraeli,
mis viis omakorda Iisraeli armee kohese vasturünnakuni.
USA president Joe Biden nõudis nädala eest peetud kõnes
Iisraeli valitsuselt üksmeelt riigi kohtusüsteemi reformimisprotsessis.
Tema sõnul põhineb nii Ameerika kui Iisraeli demokraatiate geniaalsus
sõltumatul kohtusüsteemil, tugevatel institutsioonidel ja järelevalvel.
See oli juba kolmas kord mõne kuu sees, kui Joe Biden
andis juhiseid Iisraeli valitsuse käitumisele ja tegevusele.
Samas oli see otsene sekkumine Iisraeli kodanike valimiskäitumisse,
millest Iisraelis märkimisväärselt vähe aru saadakse.
Iisraeli meedia teatel näib, et Biden ei taha mõista fakti,
et parlament ja riigi valitsus valitakse vabadel,
järelevalve all toimuvail valimistel, kus demokraatia mängureeglite järgi
on igal kodanikul vabadus hääletada kelle poolt tahes.
Iisraeli peaminister Netanyahu käis paari nädala eest Prantsusmaal,
kus kohtus riigi presidendi Emmanuel Macroniga.
Ka Macron alustas kriitikaga
Iisraeli valitsuse kohtusüsteemi reformiplaani aadressil.
Macron võttis Joe Bidenist ja välisminister Blinkenist
jõulisemagi seisukoha ja ütles Netanyahule,
et kui Iisrael reformi heaks kiidab, taandub see demokraatiast.
Kohtusüsteemi reformi puudutava eelnõu järel,
millega püütakse anda Iisraeli valitsusele
kohtuorganeis praegusest rohkem võimu,
on valitsus kohanud suuri proteste ja rohkesti kriitikat
nii Iisraelis kui välismaal elavailt juutidelt.
Ka majandusseis pannakse pärast võimalikku uuendust kahtluse alla,
sest paljud majanduseksperdid, pangad ja reitingufirmad hoiatavad,
et uuendustel on negatiivne mõju Iisraeli majandusele.
Knesseti õiguskomisjon kiitis eelmisel esmaspäeval heaks
Iisraeli kohtusüsteemi reformi esimese etapi,
Jõustumiseks vajab seadus veel kaht hääletust,
mis võivad toimuda mitmete kuude pärast.
Hollandi uurija ja seismoloog ennustas kolm päeva ette,
et Türgit tabab maavärin
ja mainis ka üsna täpselt värina keskme asukoha.
Seismoloog Frank Hoogerbeets,
kes töötab Solar System Geometry Survey's Hollandis,
kirjutas oma Twitteri lehel, et Lõuna- ja Kesk-Türgi, Jordaania, Süüria
ja Liibanoni piirkonnas toimub varem või hiljem 7,5-palline maavärin.
Ta postitas ka õhufoto ja märkis piirkonna, kus katastroof toimub.
Veel mitu päeva pärast maavärinat oli kogu Levanti piirkonnas tunda
väiksemaid, eri võimsusega maavärinaid.
Frank Hoogerbeetsi sõnul on Kesk-Türgi suured maavärinad
tekitanud mandrilavade rõhu jagunemisse kogu piirkonnas
märkimisväärse muutuse ja seismiline aktiivsus ulatub Iisraelini välja.
Kogu piirkond on nüüd ümber kujunemas.
Euroopa Vahemere Seismoloogiline Keskus
kinnitas maavärinajärgse päeva hilisõhtul,
et Türgi ja Süüria maavärinaile järgnenud mitmeid järelvärinaid
oli tunda isegi Iisraeli keskosas, kuigi oluliselt nõrgemaina.
Iisraeli armee otsimis- ja päästetiimid
osalevad Türgi maavärinaohvrite otsimises.
Lisaks Iisraeli abidelegatsiooni 450 liikmele
on kohal ka armee sõjaväeluureüksus.
Viimane väljastas andmeid ja dekodeeris satelliitfotosid,
et anda riigis viibivaile jõududele võimalus
lokaliseerida rusudes võimalikke ellujäänuid.
Armee Tagala Väejuhatuse tiimil on õnnestunud päästa varemeist
paarkümmend inimest, sealhulgas ka imikuid.
Nende välihaigla arstid ja õed
hoolitsevad vigastatud ja haigete ellujäänute eest ööpäevaringselt.
Võimalused leida uusi elus ohvreid hävinenud hoonete alt
on siiski juba hääbumas. Iisraeli tiim lubab siiski jääda riiki,
kuni püsib pisimgi lootus ellujäänuid leida.
Iraan on saatnud Venemaa armeele üle tuhande drooni,
mida on kasutatud Ukrainasse tehtud rünnakuis.
Venelased on kaevanud,
et Ukraina õhukaitse on neist juba rohkem kui pooled alla tulistanud,
ja nad vajatakse asemele paremaid, kiiremaid ja tõhusamaid relvi.
Iraanlased ja venelased on pidanud läbirääkimisi Yelabuga linnas,
ca 1000 km Moskvast idas.
Iraanlased on tutvustanud uut,
Ukraina sõjaks mõeldud superdrooni mudelit,
mis ületaks varasema drooni Shaheed
nii kiiruse, hääletu tegevuse kui ka pommilasti osas.
USA luureallikad paljastasid,
et Venemaa ja Iraani ametnikud jõudsid kõnelustel kokkuleppele uue,
ühisrajatise ehitamises Yelabugasse
nende superdroonide ühiseks tootmiseks.
Uue tehase sihiks on valmistada 6000 uut drooni.
Tehase valmimise graafikust juttu ei olnud.
Selline võimas relvatehing puudutab ka USAd ja Iisraeli.
Sõjalise koostöö osana lubas Moskva toimetada Iraanile
Vene päritolu uue tehnoloogiaga relvi ja nende tehnilisi eksperte.
Nad saadetakse juhendama Iraani ohvitsere ja sõjalist personali
kasutama Lääne relvi, mida venelased on Ukraina vägedelt kätte saanud.
Need hõlmavad eriti kaasaegseid õhutõrjesüsteeme,
mida ameeriklased on saatnud Ukraina sõjategevust toetama.
See Venemaa-Iraani tehing
pidi kuuluma juba sõlmitud ühe miljardi USD relvatehingusse
Moskva ja Teherani vahel.
See teeb muret ka Iisraeli kaitseametnikele,
sest Iraan on süstemaatiliselt püüdnud viia oma Süüria baase vastavusse
uute droonide nõutava arenguga.
Iraani praegused droonid, sh äsjamainitud mudel Shaheed,
Iisraeli õhutõrjele erilist peavalu ei valmista,
sest need on aeglased ja seega kergesti märgatavad ja hävitatavad.
Samas tuleb tõdeda sedagi,
et Iisraeli ja Venemaa suhted on pingestunud pärast seda,
kui Iisrael hävitas Süürias suure Iraanist väljunud veokikonvoi,
mis sisaldas Venemaale suunduvat relvastust.
Valitsus kiitis pühapäeval heaks 9 eelposti seadustamise
sügaval Läänekaldal, Juuda ja Samaaria maakondades,
vastuseks palestiinlaste arvukatele hiljutistele terrorirünnakutele
Ida-Jeruusalemmas ja Läänekalda aladel.
Plaanitakse ka 10 000 asunduskodu ehitamist
ja eelpostide seadustamist,
mis ehitati kunagi ilma loata
ja osa neist ka palestiinlaste eramaadele.
Eelpostide seadustamiseks peab valitsus tõestama,
et need on rajatud Iisraeli riigi territooriumile.
See on ilmselt raske, sest paljud neist ehitati palestiinlaste eraomandile.
Iisraeli Ülemkohus on tõenäoliselt selliste seadustamiste vastu
ja protsess võib kesta mitmeid kuid, kui mitte aastaid.
Uus karmi liini valitsus esitab siiski samal ajal
mitmeid vaieldavaid seaduseelnõusid,
mis piiraksid oluliselt kohtuorganite võimalusi
valitsuse vastavaid otsuseid tühistada.
Need plaanid on põhjuseks ka valitsusvastastele meeleavaldustele.
Osaliselt seetõttu on uusasunduste juhid
ühed kohtureformiplaanide tuliseimad toetajad.
Rahandusminister Bezalel Smotrich, kes on ise uusasunik,
ütles avalduses, et plaanid hakkavad kiiresti edenema.
Tema sõnul on juutidel ainuõigus ja võõrandamatu õigus
Iisraelimaa kõigile osadele, sh Läänekaldale.
Kuigi rahvusvaheline üldsus peab kõiki asundusi illegaalseteks,
teeb Iisrael vahet ehitamisel riigi maale
ja heakskiidetud asundustesse, mis on ehitatud ilma vajalike lubadeta.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri